মাইক্রোসফট করপোরেশনের বার্ষিক ডেভলপার সম্মেলন মাইক্রোসফট বিল্ড ২০১৮- এ মাইক্রোসফট নেতৃবৃন্দ নতুন সব প্রযুক্তির প্রদর্শন করেছে। এসব প্রযুক্তি প্রত্যেক ডেভলপারকে মাইক্রোসফট অ্যাজুর ও মাইক্রোসফট ৩৬৫ সহ অন্যান্য প্ল্যাটফর্ম ব্যবহার করে এআই (কৃত্রিম বুদ্ধিমত্তা) ডেভলপারে পরিণত হতে সহায়তা করবে। প্রতিনিয়তই প্রযুক্তি ক্লাউড ও এজ সেবার মাধ্যমে ধারাবাহিকভাবে মানুষের জীবন ও কাজের ধরণকে পরিবর্তন করে যাচ্ছে। এমন সময় ডেভলপারদের জন্য এআই নির্মাণ এখন আগের চেয়েও অনেক বেশি জরুরি হয়ে পড়েছে।